Goreyê eşkerayîya Serekatîya Fermandarîya Pêroyîye sêşeme serê siba ''Hûmarêka zêde ya terorîstan Arbinda de bi hawayêkê hemdemî hêrişê leşkeran û sivîlan kerd."
Artêşa Burkîna Faso pare kerd ke netîceyê şerî de ke bi saetan dewam kerd '80 terorîstî' ameyî kiştene û 4 leşkerî, 3 cendirmeyîmerdî û qasê 20 leşkerî û cendirmeyî zî birîndar bîyî. Serekkomar Roch Marc Chrîstîan Karboreyî da zanayene ke hêriş de 35 sivîlan wefat kerd. Goreyê Fermnadarîya Pêroyîye nêzdîyê 100 motorsîkletî, zaf çekî û fîşekî ameyî destvistene û netîceyê şerî de 'terorîstî neçare mendî' ke xo tepîya biancî.
Burkîno Faso sînorê Malî û Nîjerî de yo ke tede cerganê El Qaîde û DAÎŞî aktîf ê. Serra 2015î ra nata hêrişê cergan zêde bîyî. Goreyê Neteweyanê Yewbîyayeyan serra 2015î ra nata 700 kesan ra zêdêr kesî ameyî kiştene û tewr tay 560 hezar merdimî zî neçare mendî ke warê xo caverdê.
